Fajar Riza Ul Haq

Fajar Riza Ul Haq (lahèr 1 Februari 1979) panèka intelektual bân aktivis Muhammadiyah adârâ Sunda dâri Sukabumi, Jhâbâ Bârâ'. Samangkèn, salèrana maso' dâlem Kabinèt Merah Putih Prabowo-Gibran bân è kaparcajâ dhâddhi Bekkèl  Menteri Pendidikan Dhâsar bân Nengnga Indonesia sejjhâk 21 Oktober 2024."Ini Profil Dua Wamendikdasmen Fajar Riza Ul Haq dan Atip Latipulhayat di Kabinet Merah Putih". jawapos.com."Kenalan dengan Fajar Riza Ul Haq, Mantan Stafsus Mendikbud Jadi Wamen Dikdasmen". medcom.id. Sabelluna, salèrana toman dhâddhi Staf Khusus Menteri Pendidikan bân Kabudhâjâ'ân Muhadjir Effendy (2016-2019) bân jhughân Staf Khusus Menteri Sekretaris Naghârâ Bidang Sosial bân Kabudhâjâ'ân Pratikno (2020-2024)."Kementerian Pendidikan dan Kebudayaan » Republik Indonesia". www.kemdikbud.go.id. Èaksès tangghâl 2025-01-17.

 Kaodi'ân Awwâl 
Lahèr dâri kalowarghâ sederhana sè Islam tradisional ta' maèlang semangaddhâ dâlem nyarè èlmo kaodi'ân sè luwas. Orèng lakè' kalahèran 1 Februari 1979 ka'dinto ajhâlâni pendidikan Dhâsar è SDN Cibunar 1, Kadudampit, Sukabumi (1986-1992).

Taon 1992-1995, salèrana asakola è Madrasah Tsanawiyah Yasti 1 Cisaat sè bâdâ è Kottah Santrèh kasebbhut. Salèrana partama kalè arantau ka Ciamis, ghâbây madâlem èlmo (tafaqquh fiddin) è Madrasah Aliyah Kaaghâma'an Khusus (MAKN) Darussalam Ciamis.

 Karir 
Biyasanah, lulusan MAKN alanjut studi ka Tèmor Tengnga otabâ Institut Aghâma Islam Naghârâ (samangkèn UIN). Tapè Fajar bhidhâ. Benni polana ta' poron, tapè polana biaya sè korang. Mèlana dâri ka'dissa', salèrana nyarè beasiswa saèngghâ akhèrra bâdâ è Fakultas Aghâma Islam Univèrsitas Muhammadiyah Surakarta (UMS), Jhâbâ Tengnga.

Fajar ngakoè jhâ' "è UMS kaulâ odi' dâlem atmosfer intelektual bân pardebbadhân sè dinamis"."Jalan Karier Intelektual Fajar Riza Ul Haq". Harian SOLOPOS. No. 28-29 Desember 2024. Iklim sè macem ka'dinto ngaterraghi Fajar ka Pimpinan Cabang IMM Sukoharjo mènangka Katua Umum periode 2000-2002. Aktivisme è IMM èlakonè kantos ka level pusat kalabân dhâddhi Katua è Dèwan Pimpinan Pusat IMM."Profil Fajar Riza Ul Haq Wamendikdasmen beserta jalan karirnya". Antara. No. 21 Oktober 2024.

Saellana mamarè pendidikan S-1 è UMS, salèrana dhâddhi bâgiyân dâri Pusat Studi Budhâjâ bân Parghentèyan Sosial (PSBPS) UMS sambi ngangsu kaweruh dâ' Program Studi Aghâma bân Lintas Budhâjâ (Center for Religious and Cross-cultural Studies), Sakolah Pascasarjana Univèrsitas Gadjah Mada, Yogyakarta. Gellar doktor dâlem bidang Kapemimpinan bân Inovasi Kabijaghân jhughân è kala' è kampus sè padâ.

Saellana ollè gellar master è taon 2006 dâri UGM, È bâkto sè padâ, salèrana jhughân dhâddhi bâgiyân dâri MAARIF Institute sè bâdâ è Jakarta. MAARIF Institutehttps://maarifinstitute.org/profil/ panèka lembaga sè dhâddhi katalisator dâlem maluwas pèkkèran-pèkkèran rajâ Buya Ahmad Syafii Maarif sè aropa cendekiawan Muslim kasohor bân toman ajabat mènangka Katua Umum PP Muhammadiyah (1998-2000).

Karir Fajar è MAARIF Institute ampon abit, kantos samangkèn maskè bennè dhâddhi eksekutif polè. Èmolaè taon 2006 mènangka direktur program. Saellana tello taon è MAARIF, salèrana ètahbisaghi mènangka nakhoda otabâ Direktur Eksekutif MAARIF Institute for Culture and Humanity"Profil Fajar Riza Ul Haq, Intelektual Muda yang Jadi Wamendikdasmen". IDN Times. No. 23 Oktober 2024. saabiddhâ ennem taon (2010-2016).

Aktivisme bân kalakowan kemanusiaan ta' ambu saellana Fajar ta' dhâddhi direktur Eksekutif MAARIF Institute polè. Kalakowan  kemanusiaan dhâddhi komitmenna kantos samangkèn teppa'na è kaparcajâ dhâddhi Bekkèl  Menteri Pendidikan Dhâsar bân Nengnga  Republik Indonesia (2024-2029).

 Sombher-sombher